kardosdrur/scandi-wiki huggingface dataset:
Twitch

Twitch er et website, hvor brugere over nettet kan livestreame computerspil og andet. Platformen blev lavet i 2011, og på tre år udviklede den sig til at blive det fjerdestørste website i USA målt på mængden af data, kun overgået af Netflix, Apple og Google. I 2014 havde Twitch 50 millioner brugere om måneden.

Twitch blev i august 2014 solgt til Amazon for 970 millioner amerikanske dollars. Handlen var et led i Amazons forsøg på at gøre sport mere interaktivt, ved at streame det på Twitch, hvor seerne kan chatte med hinanden samtidig med sportsaktiviteten streames. F.eks. har Amazon haft en etårig aftale med NFL, om at streame deres kampe på både Amazon Prime og Twitch.

Selvom Twitch i høj grad er kendt for at lægge plads til streaming af især e-sport, bruger mange også platformen til at streame anden underholdning. Nogle musikere deler deres arbejdsproces live, mens andre f.eks. streamer deres snedkerarbejde. Som følge af platformens design, er det nemt at oprette sig og begynde at streame, hvilket har betydet at Twitch også har været brugt til at streame en række masseskyderier over hele verden. I 2019 streamede en mand i Tyskland et skyderi, hvor to blev dræbt og yderligere to blev sårede. 2200 mennesker nåede at se med, før streamen blev taget ned af virksomheden. I maj 2022 nåede en mand at streame to minutter af et masseskyderi i New York, USA, hvor 10 blev dræbt og 3 blev sårede.

Referencer

Eksterne henvisninger 

 

Etableret i 2011
Computerspil
Streaming
Amazon.com
Sociale medier
Politiets registerblade

Politiets registerblade var en forløber for folkeregistret i København. Her blev alle københavnere over 10 år registreret i perioden 1890-1923.

Baggrund 

Politiet havde i slutningen af 1800-tallet brug for at have et register, der viste hvor folk i København boede, og hvad de levede af. Der førtes i forvejen mandtalslister, som blev udfyldt af de københavnske husejere to gange om året, svarende til de officielle flyttedage. Her skulle angives hvilke personer over 10 år, der boede i deres ejendom. Disse lister afleveredes til politiet, som så selv førte et navneregister til. Det var dog ikke nok for politiet af have disse lister. I løbet af det halve år, der gik mellem, at listerne blev ført, kom der personer til byen på kortere eller længere ophold, ligesom flytninger også skete mellem de officielle flyttedage. Registerbladene blev udarbejdet af politiet i 1890-92 på baggrund af mandtalslisterne.

Når et barn fyldte 14 år, fik vedkommende sit eget registerblad. Ved ægteskab blev kvinden overført til mandens registerblad. Børn mellem 10 og 14 år blev opført på faderens registerblad.
  
Registerbladene omfattede borgere i Københavns Kommune i perioden 1890-1923. I 1901/1902 blev Brønshøj, Valby og Sundbyerne en del af Københavns Kommune og blev dermed også omfattet af registerbladene.

Når en person med registerblad døde, overførtes bladet til et andet register, de såkaldte dødeblade.

Digitalisering 

I dag befinder registerbladene sig på Københavns Stadsarkiv. Siden efteråret 2009 har frivillige arbejdet på at digitalisere registerbladene, så avancerede søgninger bliver mulige. Alle navne på de ca. 1,4 mio. personer, der har eget registerblad er indtastet. Nu arbejdes der mod en komplet registrering af alle oplysningerne på bladene, dvs. samtlige adresser og navne på ægtefæller og børn.

Det viste registerblad er således også blevet digitaliseret og stadsarkivets kopi af bladet samt dets afskrift kan via stadsarkivets søgemaskine nemt findes.

Bladene er særligt efter digitaliseringen en hyppigt benyttet kilde til personalhistorisk forskning, herunder slægtsforskning, om københavnere.

Kilder

Eksterne henvisninger 
Politiets registerblade

Hjælpemidler ved slægtsforskning
Københavns Politi
Danmarks registre
Det islamiske oprør i Syrien

Det islamske oprør i Syrien (arabisk: ; Tamrud al-ʾIḫwān al-Muslimūn; "Det muslimske brorderskabs oprør") var en serie med væbnede oprør mellem 1976 og 1982 udført af sunni-islamister, hovedsagelig medlemmer af Det muslimske broderskab, mod det syriske regime under Ḥāfiẓ al-ʾAsad. Oprøret mod Ba'ath-partiets styre i Syrien blev af styret kaldt "den lange terrorkampagne." Islamisterne angreb både civile og ikke-tjenestegørende soldater, og civile døde også under regimets gengældelsesoperationer. Oprøret førte til kampene i Ḥamā i 1982, hvor mellem 10.000 og 40.000 blev dræbt i byen af den syriske hær. 

Syriens historie
Heroes of the Storm

Heroes of Storm er et multiplayer online battle arena computerspil udviklet af Blizzard Entertainment til Microsoft Windows og OS X. Grundlaget for spillet er en kombination af helte fra Blizzards Warcraft-, Diablo- og StarCraft- serier og spillet foregår i Nexus.

Spillet startede lukkede beta den 13. januar 2015 og en fuld version af spillet blev udgivet den 2. juni 2015.

Referencer 

Blizzard Entertainment
Free-to-play
Ad-Din Zangi

Imad ad-Din Atabeg Zengi al-Malik al-Mansur (ca. 1085-myrdet 14. september 1146; tyrkisk: İmadeddin Zengi; arabisk: عماد الدين زنكي) var atabeg af Mosul, Aleppo, Hama og Edessa i begyndelsen af det 12. århundrede. 

Han var søn af Aq Sunqur al-Hajib, som var guvernør for Aleppo under seldsjuk-sultanen Malik Shah 1.

Syriens historie
Personer i 1100-tallet
Horsens Museum

Horsens Museum er et statsanerkendt kulturhistorisk museum i Horsens. Museet startede med at omfatte både kunst og kulturhistorie, men efter kunsten blev udskilt i Horsens Kunstmuseum omfatter det kun kulturhistorie. Museet er bl.a. medarrangør til Europæisk Middelalderfestival i Horsens.

Historie 
I 1906 blev Museumsforeningen i Horsens grundlagt med formålet at vække interesse og vedligeholde interesse for kunst og historie. Blandt stifterne var Frederik Weilbach, der fungerede som bestyrelsesformand frem til 1918. I 1915 blev der opført en bygning i Horsens til museet, tegnet af Viggo Norn. Norn fungerede som bestyrelsesformand frem til 1962.

Museet udstillede både kunst og kulturhistorie frem til 1986, hvor kunstafdelingen blev flyttet til Pavillon Lunde, og blev til Horsens Kunstmuseum.

Udstilling 
Museet har fem permanente udstillinger, der omhandler Vitus Bering, sølvarbejde fra Horsens, legetøj, Horsens i forhistorisk tid og i middelalderen. Desuden er der skiftende der ofte omhandler aktuelle arkæologiske eller historiske emner. Samlingen omfatter over 25.000 genstande.

Referencer 

Historiske museer i Danmark
Museum
Museer etableret i 1906
Malik Shah 1.

Jalal ad-Dawlah Malik Shah eller Malik Shah (født 1055, død 20. november 1092) var en seldsjuk-sultan fra 1072 til 1092.

Selv om Malik Shah 1. var tyrker, er hans navn en kombination af de arabiske og persiske ord for konge. 

Han fratog Det Byzantinske Rige dets magt over det meste af Anatolien efter dets nederlag til Alp Arslan i slaget ved Manzikert i 1071. Han udvidede seldjukkernes magt i Syrien på bekostning af fatimiderne i Egypten og etablerede klient-sultaner i Edessa, Aleppo og Damaskus. 

Efter hans død i 1092 blev seldsjuk-imperiet opsplittet i mindre stater, hovedsagelig som indbyrdes fjender. I Anatolien blev han efterfulgt af Kilij Arslan 1., i Persien af Mahmud 1. og i Syrien af sin broder Tutush 1. Splittelsen indadtil i seldsjukkernes rige muliggjorde det fremgangsrige udfald af det første korstog kort tid efter, hvilket begyndte i 1096.

Referencer 

Irans historie
Personer i Irans historie
Skype for Business

Skype for Business (tidligere Microsoft Lync og Microsoft Office Communicator) er en kommunikations-software, som Skype og tidligere Windows Live Messenger.

Skype for Business er et enterprise produkt under Microsoft Office og kan blandt andet anvendes til gruppearbejde i skolen eller virksomheden.

Det kan desuden også anvendes som telefoniplatform.

I september 2017 annoncerede Microsoft at de vil udfase Skype for Business til fordel for Microsoft Teams, en cloud-baseret samarbejdsplatform. Support for Skype for Business Online vil stoppe juli 2021 - og Skype for Business Server 2019 vil få forlænget support til 14. oktober 2025.

Microsoft Office
Louise Alenius

Louise Alenius Boserup (født 26. april 1978 i Charlottenlund, Danmark) er en dansk komponist som blandt andet har skrevet musik til balletterne Napoli (på Det Kongelige Teater) og Elefantmanden (Sommerballet 2013). 

Louise Alenius har udgivet fire plader, bl.a. Cours Lapin og Elephant Man, og har skabt Porøset på Det Kongelige Teater.
 
Alenius er udvalgt af Bent Fabricius-Bjerre til at modtage Carl Prisens særlige talentpris 2014.

Komponister fra Danmark
Personer fra Charlottenlund
Robinson Ekspeditionen 2014

Robinson Ekspeditionen 2014 er den 16. sæson af det danske realityshow Robinson Ekspeditionen.

Deltagere i Robinson 2014 

¹Da det var åbenlyst at Mikkel ville blive stemt ud til det kommende øråd, fik han tilbuddet om at trække sig frivilligt. Han tog imod dette tilbud. 

 Hold Syd.
 Hold Nord.
 Sammenlægning.
 Ude.

2014
Kultur i 2014
Federazione dei Verdi

Federazione dei Verdi er et grønt italiensk politisk parti, som går ind for grøn socialisme. Angelo Bonelli og Luana Zanella er partiets formænd. Partiet blev grundlagt 9. december 1990. I Europa-Parlamentet er partiet medlem af gruppen Gruppen af De Grønne/Europæiske Frie Alliance.

Eksterne henvisninger 
 Federazione dei Verdis hjemmeside 

Etableret i 1990
Politiske partier i Italien
Centrifugalregulator

En centrifugalregulator på en dampmaskine er et apparat, der regulerer en dampmaskines gang, dvs. regulerer hastigheden. 

Apparatet sidder på en lodret aksel, der er forbundet med maskinen. Det består af to metalkugler på et par skråtstillede arme, der kan bevæge sig udad under indvirkning af centrifugalkraften. Jo hurtigere dampmaskinen og dermed apparatet snurrer, desto længere slynges kuglerne udad, og armene påvirker da en drøvleventil, der dæmper tilførslen af damp til maskinen. Kører maskinen for langsomt, sidder kuglerne tæt på akslen, og drøvleventilen åbnes mere og giver mere damp til maskinen. 

Motordele
Kybernetik
Rehburg-Loccum

Rehburg-Loccum er en by i den sydøstlige del af Landkreis Nienburg/Weser i den tyske delstat Niedersachsen, beliggende ca 50 km nordvest for Hanover.

Geografi 

Rehburg-Loccum grænser op til søen Steinhuder Meer. Kommunen område krydses af højddraget Rehburger Berge, og Steinhuder Meerbach der er afløb fra Steinhuder Meer løber gennem kommunenfra øst mod vest. En del af Naturpark Steinhuder Meer ligger i kommunen.

Nabokommuner 
Nabokommuner er byerne Wunstorf og Neustadt am Rübenberge, begge i Region Hannover , Petershagen/Weser i Kreis Minden-Lübbecke, Nordrhein-Westfalen, samt Samtgemeinden Landesbergen i Landkreis Nienburg/Weser, Niedernwöhren og Sachsenhagen, der begge ligger i Landkreis Schaumburg.

Inddeling 

I Rehburg-Loccum ligger landsbyerne:
 Bad Rehburg
 Loccum
 Münchehagen
 Rehburg
 Winzlar

Eksterne kilder/henvisninger 

 Byens websted
Svatopluk Havelka

Svatopluk Havelka (født 2. maj 1925 i Vrbice - død 24. februar 2009 i Prag, Tjekkiet) var en tjekkisk komponist.

Havelka studerede komposition privat hos Karel Boleslav Jirak (1945-1947).

Han er mest kendt som komponist til omkring 200 film. Han hører også til de vigtige komponister af klassisk musik fra Tjekkiet.
Han har skrevet en symfoni, orkesterværker, balletmusik, kammermusik, vokalmusik, Korværker etc.

Havelka blandede folkloren med klassisk teknik i sine kompositioner. Han var inspireret af bl.a. Bohuslav Martinu.

Udvalgte værker 

  Symfoni (1956) - for orkester
 "Pyrrhos" (1970) (Symfoni ballet) - for orkester
 "Percussionata" (1978) - for slagtøj
 "Nattemusik" (1944) - for orkester
 "Alibi" (1959) - filmmusik
 "Sagen Lupinek" (1960) - filmmusik

Kilde 

 Om Svatopluk Havelka

Komponister fra Tjekkiet
Regeringen Manuel Valls II

Regeringen Manuel Valls II er Frankrigs regering fra 26. august 2014 til 6. december 2016.

Regeringen

Ministre

Statssekræter 

Valls, Manuel 2
Paavo Heininen

Paavo Johannes Heininen (født 13. januar 1938 i Helsingfors, død 18. januar 2022) var en finsk komponist, pianist og professor.

Heininen studerede på Sibelius Akademiet i Helsinki hos Aarre Merikanto, Joonas Kokkonen, Einar Englund og Einojuhani Rautavaara. Han fortsatte sine studier i Köln hos Bernd Alois Zimmermann, på Julliard School of Music i New York hos Vincent Persichetti, og senere privat i Polen hos Witold Lutoslawski.

Heininen hører til en af Finlands mest betydningsfulde komponister i moderne klassisk musik. Han har skrev fem symfonier, orkesterværker, fire klaverkoncerter, kammermusik etc.

Udvalgte værker 

 Symfoni nr. 1 (1958, Rev. 1960) - for orkester
 Symfoni nr. 2 (1962) - for orkester
 Symfoni nr. 3 (1969, Rev. 1977) - for orkester
 Symfoni nr. 4 (1971) - for orkester
 Symfoni nr. 5 (2001-2002) - for orkester
 Adagio koncert (1963, Rev. 1966) - for orkester
 Fire klaverkoncerter (1964, 1966, 1981, 2001-2005) - for klaver og orkester

Kilder

Eksterne henvisninger 
 Heininen, Paavo i ''Biografiskt lexikon för Finland. 
 Om Paavo Heininen på dvm.nu - 
 Komponistens profil på musicfinland.fi - 
 

Komponister fra Finland
Pianister
Jouni Kaipainen

Jouni Ilari Kaipainen (født 24. november 1956 i Helsinki, Finland, død 23. november 2015 i Tammerfors) var en finsk komponist.

Kaipainen studerede på Sibelius Akademiet hos Aulis Sallinen og Paavo Heininen (1973-1976).

Han har skrevet 5 symfonier, orkesterværker, kammermusik, korværker, sange, 
musik til scenen, koncerter etc. 
Han hører til en af nutidens vigtige finske komponister i klassisk musik.

Udvalgte værker 

 Symfoni nr. 1 (1980-1985) - for orkester
 Symfoni nr. 2 (1994) - for orkester
 Symfoni nr. 3 (1999-2004) - for orkester
 Symfoni nr. 4 "Komedie" (2010-2012) - for solister, herrekor og orkester 
 Symfoni nr. 5 (ufuldendt) (2015) - for orkester
 Klaverkoncert (1997) - for klaver og orkester
 Cellokoncert (2002) - for cello og orkester
 Violinkoncert (2006) - for violin og orkester

Kilder 
 Om Jouni Kaipainen 

Komponister fra Finland
Eino Linnala

Eino Maunu Alexander Linnala (født 19. august 1896, død 8. juni 1973 i Helsinki, Finland) var en finsk komponist og musiklærer.

Linnala er uddannet komponist ved universitetet i Helsinki. Han har skrevet 2 symfonier (1927,1935), orkesterværker, korværker, sange, etc. Han komponerede i romantisk stil, og var inspireret af blandt andre Anton Bruckner.

Udvalgte værker 

 Symfoni nr. 1 (1927) - for orkester
 Symfoni nr. 2 (1935) - for orkester
 "Finsk rapsodi" (1932) - for orkester
 Overture (1933) - for orkester
 "Mariakantate" (1934) - kantate
 "Hämeenlinna kantate" (1938) - kantate
 Strygekvartet (1925)

Eksterne kilder/henvisninger 

    Om Eino Linnala 

Komponister fra Finland
Lærere
Steyerberg

Steyerberg er en by og kommune i den vestlige del af Landkreis Nienburg/Weser i den tyske delstat Niedersachsen.

Geografi 
Steyerberg ligger i Mittelweserregion. Kommunen grænser mod nord til Samtgemeinde Liebenau, mod vest til Samtgemeinde Uchte, mod øst til Samtgemeinde Landesbergen og kommunen Stolzenau mod syd. Floden Große Aue, der er en biflod til Weser, løber gennem kommunen.
Steyerberger Berg er kommunens højeste punkt.

Inddeling

Eksterne kilder/henvisninger 

 Byens websted
West Midlands

West Midlands er et område i England og kan henvise til:

 West Midlands (region) - en region
 West Midlands (county) - et county
 West Midlands (Regional) League - en regional fodboldliga
Mark Delaney

Mark Anthony Delaney (født 13. maj 1976 i Haverfordwest, Wales) er en walisisk tidligere fodboldspiller (højre back).

Efter at have startet sin karriere i hjemlandet, hvor han blandt andet repræsenterede Cardiff City, rykkede Delaney i 1999 til England, hvor han de følgende otte år spillede for Birmingham-klubben Aston Villa. Han spillede i alt 158 Premier League-kampe for klubben, og var med til at få finalen i FA Cuppen i år 2000, der dog blev tabt til Chelsea.

Delaney spillede desuden 36 kampe for det walisiske landshold. Hans første landskamp var et opgør 9. oktober 1999 på hjemmebane mod Schweiz, mens den sidste var en EM-kvalifikationskamp 2. september 2006 på udebane mod Tjekkiet. Han nåede aldrig at deltage i nogen slutrunder med landet.

Referencer 

Fodboldspillere fra Wales
Fodboldspillere fra Cardiff City F.C.
Fodboldspillere fra Aston Villa F.C.
Samtgemeinde Grafschaft Hoya

Samtgemeinde Grafschaft Hoya er en Samtgemeinde ("fælleskommune" eller amt) i den nordlige del af Landkreis Nienburg/Weser i den tyske delstat Niedersachsen. Den ligger i floddalen til Weser, omkring 15 km nord for Nienburg, omkring midt mellem Bremen og Hannover. Navnet hidrører fra middelalderens grevskab Hoya.

Inddeling 
I Samtgemeinde Grafschaft Hoya ligger ti byer og kommuner:
 Hoya
 Bücken
 Eystrup
 Gandesbergen
 Hämelhausen
 Hassel
 Hilgermissen
 Hoyerhagen
 Schweringen
 Warpe

Eksterne kilder/henvisninger 

 Samtgemeinde Grafschaft Hoyas websted
Abdullah Abdullah

Abdullah Abdullah (persisk/pashto: ), (født 5. september 1960) er en afghansk politiker og øjenlæge. Han arbejdede sammen med Ahmad Shah Massoud, den myrdede leder af Den Nordlige Alliance.
Efter Talibanstyrets fald var han udenrigsminister i Afghanistan fra 2001 til 2005.

Abdullah stillede op til præsidentvalget i 2009, hvor han med af 30,5 % af stemmerne blev placeret som nr. 2 efter den siddende præsident Hamid Karzai. 1. november 2009 trak han sig fra 2. valgrunde som skulle have været afholdt 6 dage senere, idet han beskyldte Karzai for omfattende valgsnyd.

Før parlamentsvalget i Afghanistan 2010 dannede Abdullah Koalitionen for Forandring og Håb i et forsøg på samle den demokratiske opposition mod præsident Karzai.
I 2011 blev koalitionen omdannet til Aghanistans Nationale Koalition.

Abdullah var igen kandidat til præsidentvalget i 2014, denne gang med Ashraf Ghani som hovedmodstander. I første valgrunde fik Abdullah 45 % af stemmerne mod 32 % til Ashraf Ghani. De to gik videre til anden valgrunde 14. juni. I juli kom den afghanske valgkommission med tal som viste sejr til Ghani, men Abdullah afviste dette resultat. Han mente at være udsat for storstilet valgsnyd idet valgkommisionen skulle favorisere Ghani. Efterfølgende blev der igangsat en omtælling overvåget af FN. Omtællingen var ikke færdig i august 2014 ikke færdig hvor Abdullah truede med at forlade optællingsprocessen. 21. september underskrev Abdullah Abdullah og Ashraf Ghani en aftale om en samlingsregering. Aftalen gjorde Ghani til præsident og gav Abdullah en nyoprettet post kaldet administrerende direktør som er sammenlignet med en statsminister.
Kort efter aftalens indgåelse erklærede Afghanistans valgkommission Ashraf Ghani som vinder af præsidentvalget, men uden at offentlige stemmetal.

Referencer

Eksterne henvisninger 

Politikere fra Afghanistan
Afghanistans premierministre
Alan Harrington

Alan Charles Harrington (født 17. november 1933 i Penarth, Wales, død 23. december 2019) var en walisisk fodboldspiller (forsvarer).

Harrington tilbragte hele sin aktive karriere, fra 1951 til 1966, hos Cardiff City F.C. Han nåede at spille næsten 350 ligakampe for klubben, der i perioden flere gange var at finde i den bedste engelske række.

Harrington spillede desuden 11 kampe for det walisiske landshold. Hans første landskamp var et opgør mod Nordirland 11. april 1956, hans sidste en kamp mod Skotland 8. november 1961. Han blev ikke udtaget til den walisiske trup til VM i 1958 i Sverige.

Referencer 

Fodboldspillere fra Wales
Fodboldspillere fra Cardiff City F.C.
Herbie Williams

Herbert John "Herbie" Williams, Jr. (født 6. oktober 1940 i Swansea, Wales) er en walisisk tidligere fodboldspiller, der spillede som angriber.

Karriere 
Williams tilbragte hele sin professionelle karriere, fra 1958 til 1975, hos Swansea City i sin fødeby Han nåede at spille over 500 ligakampe og score over 100 ligamål for klubben.

Williams spillede desuden tre kampe for det walisiske landshold. De to første var VM-kvalifikationskampe mod Grækenland i henholdsvis 1964 og 1965, den sidste en EM-kvalifikationskamp mod Rumænien i 1971.

Referencer 

Fodboldspillere fra Wales
Fodboldspillere fra Swansea City A.F.C.
Personer fra Swansea
Henrik Topsøe

Henrik Topsøe (født 10. august 1944 - død 9. august 2019) var en dansk civilingeniør og tidligere vicedirektør og bestyrelsesformand i kemivirksomheden Haldor Topsøe, der blev grundlagt af Topsøes far, Haldor Topsøe, i 1940. Han blev ansat Haldor Topsøe i 1972 og arbejdede sig op igennem virksomheden. Han har modtaget flere internationale hæderspriser og skrevet et stort antal videnskabelige artikler i sit arbejde med katalyse.

Karriere 
Henrik Topsøe blev uddannet kemiingeniør på Ingeniørakademiet i København (det nuværende Danmarks Tekniske Universitet) i 1967. Herefter tog han en Ph.d. på Stanford University i USA, og i 1974 blev han ansat på laboratoriet i faderens firma Haldor Topsøe. I 1986 blev han medlem af virksomhedens topledelse, og i 1992 blev han leder for forskning og udviklingsafdelingen, og året efter blev han medlem af bestyrelsen. I 2012 blev han viceformand for bestyrelsen, og i 2013 formand. I 2016 trak han sig sig som bestyrelsesformand, men fortsatte som medlem af bestyrelsens Innovationsudvalg. 

I et studie fra 1998 blev Topsøe nævnt som den mest citerede industrielle forsker inden for katalyse, og to år senere modtog han François Gault Lectureship Award som den første industrielle forsker.
I 2008 blev han vicedirektør for Haldor Topsøe A/S og i 2012 blev han næstformand i bestyrelsen.

I 2013 blev han Foreign Associate i National Academy of Engineering, USA Ved sin faders død i maj samme år overtog han formandsposten i bestyrelsen.

I sin karriere udgav han mere end 180 videnskabelige artikler og var medlem af flere videnskabelige foreninger som Kemisk Forening, Dansk Fysisk Selskab, Ingeniørforeningen i Danmark, American Institute of Chemical Engineers, American Association for the Advancement of Science og American Chemical Society. Han har også haft flere bestyrelsesposter i videnskabelige organisationer.

Død 
Topsøe døde den 9. august 2019 efter flere års kræftsygdom.

Hæder 
 2000 François Gault Lectureship Award fra European Federation of Catalysis Societies
 2003 Glenn Award fra American Chemical Society
 2005 Eugene J, Houdry Award in Applied Chemistry fra North American Catalysis Society
 2010 American Chemical Society Petroleum Division Distinguished Research Award
2015 Ridder af Dannebrog

Referencer

Eksterne henvisninger 
 

Kemikere fra Danmark
Civilingeniører fra Danmark
Medlemmer af Akademiet for de Tekniske Videnskaber
Personer i Kraks Blå Bog (afdøde)
Danskere i 1900-tallet
Danskere i 2000-tallet
Erhvervsfolk fra Danmark
Alumni fra Danmarks Tekniske Universitet
Haldor Topsøe A/S